På begynnelsen av 2000-tallet gjorde Algerie det klart overfor utenlandske oljeselskap at alt vaktholdet ved gass- og oljeanlegg skulle styres av landets eget politi og militære.
Men i 2011, mens borgerkrigen raste på den andre siden av grensen i Libya, ble det drøftet hvorvidt de utenlandske oljeselskapene skulle styrke vaktholdet med private og bevæpnede vakter i tillegg.
Dette gjaldt både Statoil-anlegget i In Salah, som da var under etablering, og anlegget i In Amenas, som ble angrepet under den blodige gisselaksjonen i forrige uke.